**Հ Ի Մ Ն Ա Վ Ո Ր Ո Ւ Մ**

**«ՊԵՏԱԿԱՆ ԿԱՄԵՐԱՅԻՆ ԵՐԱԺՇՏԱԿԱՆ ԹԱՏՐՈՆ» ՊԵՏԱԿԱՆ ՈՉ ԱՌԵՎՏՐԱՅԻՆ ԿԱԶՄԱԿԵՐՊՈՒԹՅՈՒՆԻՑ ԳՈՒՅՔ ՀԵՏ ՎԵՐՑՆԵԼՈՒ, «ՊԵՏԱԿԱՆ ԿԱՄԵՐԱՅԻՆ ԵՐԱԺՇՏԱԿԱՆ ԹԱՏՐՈՆ» ՊԵՏԱԿԱՆ ՈՉ ԱՌԵՎՏՐԱՅԻՆ ԿԱԶՄԱԿԵՐՊՈՒԹՅՈՒՆԸ ՄԻԱՑՄԱՆ ՁԵՎՈՎ ՎԵՐԱԿԱԶՄԱԿԵՐՊԵԼՈՒ ԵՎ «ՀԱՅԱՍՏԱՆԻ ՊԵՏԱԿԱՆ ՍԻՄՖՈՆԻԿ ՆՎԱԳԽՈՒՄԲ» ՊԵՏԱԿԱՆ ՈՉ ԱՌԵՎՏՐԱՅԻՆ ԿԱԶՄԱԿԵՐՊՈՒԹՅԱՆԸ ԳՈՒՅՔ ԱՄՐԱՑՆԵԼՈՒ ՄԱՍԻՆ**

**Անհրաժեշտությունը**

«Գույք հետ վերցնելու և գույք ամրացնելու, «Պետական կամերային երաժշտական թատրոն» պետական ոչ առևտրային կազմակերպությունը վերակազմավորման ձևով վերակազմակերպելու մասին» Հայաստանի Հանրապետության կառավարության որոշման նախագիծը մշակվել է մշակութային ոլորտում գործող կազմակերպությունների գործունեությունները բարելավելու ինչպես նաև նույնաբնույթ կազմակերպություները միավորելու նպատակով:

**Ընթացիկ իրավիճակը և խնդիրները**

Ներկա դրությամբ Հայաստանում գործում են 10 պետական կարգավիճակ ունեցող մշակութային կազմակերպություններ, որոնք չեն տիրապետում գործունեության մշտական հարթակների, տեղակայված են այլ կառույցներին պատկանող տարածքներում։ Այսպես՝ Հայաստանի պարի պետական անսամբլը գործում է Օպերայի և բալետի ազգային ակադեմիական թատրոնում, հռչակավոր Կոմիտասի անվան ազգային քառյակը փորձերն իրականացնում է Կոնսերվատորիայում, «Բարեկամություն» Հայաստանի պարավեստի պետական համույթը՝ «Ա.Խաչատրյան» համերգասրահի նկուղային հարկում, Հայաստանի երգչախմբային ընկերության անբարենպաստ պայմաններում է ստեղծագործում Թ.Ալթունյանի անվ. երգի-պարի պետական համույթը, «Հայաստանի էստրադային ջազ-նվագախումբը»՝ Ճարտարապետների միությունում, տանիքից զուրկ է նաև Հայաստանի լավագույն թատրոններից մեկը՝ Հ.Մալյանի անվ. կինոդերասանի թատրոնը։ Գերծանրաբեռնված են ամրակցված գույքի տիրապետող կազմակերպությունները: Կամերային երաժշտության ազգային կենտրոնում գործում են 5 ստեղծագործական խմբեր, Հայաստանի պետական ֆիլհարմոնիայում՝ 4, և այդ խմբերից յուրաքանչյուրն, ըստ էության, կարող էր լինել առանձին կառուցվածքային միավոր։ Ակնհայտ է, որ գույքային պակասորդը հատկապես սուր է զգացվում երաժշտարվեստի և պարարվեստի ոլորտում, մինչդեռ 16 պետական թատրոններին ամրակցված են շինություններ և գույքային այլ պաշարներ։ Հարկ է նշել, որ թատերական հարուստ մշակույթով առանձնացող երկրներում սակավաթիվ են պետական կարգավիճակ ունեցող, պետական գույքի տիրապետող, ստացիոնար թատերախմբերն առհասարակ։

Առանձին պետք է նշել այն հանգմանքը, որ պետական վերոհիշյալ կազմակերպություններն իրենց կանոնադրական նպատակների իրականացման ընթացքում, հանդես գալով այլ պետական կազմակերպությունների հարթակներում, սահմանված կարգով կնքում են ծառայությունների մատուցման պայմանագրեր՝ կատարելով համապատասխան վճարումներն արտաբյուջեի կամ բյուջեի հաշվին։

Մշտական տարածքից զուրկ է նաև իր ակտիվ գործունեությամբ և միջազգային համագործակցության ծավալներով առանձնացող, հայ կոմպոզիտորական արվեստի հանրահռչակման գործում բացառիկ դերակատարում ունեցող Հայաստանի պետական սիմֆոնիկ նվագախումբը։ 80-ից ավելի երաժիշտներից բաղկացած կազմը բառիս բուն իմաստով դեգերում է կառույցից կառույց՝ իր փորձերի բնականոն ընթացքը որևէ կերպ ապահովելու նպատակով։ Ավելին, գրասենյակային տարածքներից է զուրկ վարչական հատվածը, որը գործում է Երևանի Կոմիտասի անվ. պետական կոնսերվատորիայում, և դա խնդրահարույց է նաև ուսումնական հաստատության լիարժեք գործունեության ապահովման տեսանկյունից։

Ելնելով առկա իրավիճակից և տնտեսական աճի կանխատեսումների տրամաբանությունից՝ կարելի է եզրակացնել, որ առաջիկա տարիներին գործող կոլեկտիվների համար նոր թատերահամերգային դահլիճների հիմնումն իրատեսական չէ։ Մինչդեռ, նվագախմբի գործունեության համար պատշաճ պայմանների բացակայությունն ուղղակիորեն հարցականի տակ է առնում Հայաստանի լավագույն ստեղծագործական խմբերից մեկի հետագա գոյությունը։

**Կարգավորման նպատակը**

Վերլուծելով Հ.Պարոնյանի անվ. երաժշտական կոմեդիայի պետական թատրոնի և Կամերային երաժշտական թատրոնի կանոնադրական նպատակները՝ կարող ենք եզրակացնել, որ դրանք համահունչ են և համատեղելի։ Սա հնարավորություն է տալիս պահպանել Կամերային երաժշտական թատրոնի ստեղծագործական կազմի մասնագիտական գործունեության շարունակականությունը և լուծել մշակույթի ոլորտում առկա լրջագույն մի խնդիր՝ միջազգային ճանաչում և բարձր վարկանիշ ունեցող կոլեկտիվի բնականոն գործունեությանն անհրաժեշտ միջավայրի ձևավորումը։

Նշենք նաև, որ Կամերային երաժշտական թատրոնը վաղուց հեռացել է իր կանոնադրական նպատակներից, չի տիրապետում երաժշտական թատրոնի գործունեությանն անհրաժեշտ ստեղծագործական և տեխնիկական բաղադրիչներին, թատրոնը զուրկ է նվագախմբից, երգչախմբից և պարային խմբից, որոնք առկա են Հ.Պարոնյանի անվ.երաժշտական կոմեդիայի թատրոնում։

 ՀՀ աշխատանքային օրենսգրքի 126-րդ հոդվածը սահմանում է. «Կազմակերպության վերակազմակերպումը, ինչպես նաև դրա նկատմամբ պարտավորական կամ այլ իրավունքներ ունեցող անձանց փոփոխությունը հիմք չէ աշխատանքային պայմանագիրը լուծելու համար, եթե տեղի չի ունենում աշխատողների թվաքանակի և (կամ) հաստիքների կրճատում:»:

 Միացման արդյունքում, հնարավոր են հաստիքների կրճատումներ՝ մասնավորապես վարչական և կրկնվող հաստիքների :

«Գույք հետ վերցնելու և գույք ամրացնելու, «Պետական կամերային երաժշտական թատրոն» պետական ոչ առևտրային կազմակերպությունը վերակազմավորման ձեվով վերակազմակերպելու մասին» Հայաստանի Հանրապետության կառավարության որոշման նախագծի ընդունման կապակցությամբ պետական կամ տեղական ինքնակառավարման մարմինների բյուջեներում ծախսերի և եկամուտների ավելացում կամ նվազեցում չի նախատեսվում:

 **Նախագծի մշակման գործընթացում ներգրավված ինստիտուտները և անձինք**

 Նախագիծը մշակվել է ՀՀ կրթության, գիտության, մշակույթի և սպորտի նախարարության կողմից :

 **Ակնկալվող արդյունքը**

 Նախագծի ընդունման դեպքում կբարձրանա թատրոնների գործունեության արդյունավետվությունը, ինչպես նաև հնարավորություն կստեղծվի շենքային պայմաններով ապահովել «Հայաստանի պետական սինֆոնիկ նվագխումբ» պետական ոչ առևտրային կազմակերպությանը:

**ԱՄՓՈՓԱԹԵՐԹ**

**«ՊԵՏԱԿԱՆ ԿԱՄԵՐԱՅԻՆ ԵՐԱԺՇՏԱԿԱՆ ԹԱՏՐՈՆ» ՊԵՏԱԿԱՆ ՈՉ ԱՌԵՎՏՐԱՅԻՆ ԿԱԶՄԱԿԵՐՊՈՒԹՅՈՒՆԻՑ ԳՈՒՅՔ ՀԵՏ ՎԵՐՑՆԵԼՈՒ, «ՊԵՏԱԿԱՆ ԿԱՄԵՐԱՅԻՆ ԵՐԱԺՇՏԱԿԱՆ ԹԱՏՐՈՆ» ՊԵՏԱԿԱՆ ՈՉ ԱՌԵՎՏՐԱՅԻՆ ԿԱԶՄԱԿԵՐՊՈՒԹՅՈՒՆԸ ՄԻԱՑՄԱՆ ՁԵՎՈՎ ՎԵՐԱԿԱԶՄԱԿԵՐՊԵԼՈՒ ԵՎ «ՀԱՅԱՍՏԱՆԻ ՊԵՏԱԿԱՆ ՍԻՄՖՈՆԻԿ ՆՎԱԳԽՈՒՄԲ» ՊԵՏԱԿԱՆ ՈՉ ԱՌԵՎՏՐԱՅԻՆ ԿԱԶՄԱԿԵՐՊՈՒԹՅԱՆԸ ԳՈՒՅՔ ԱՄՐԱՑՆԵԼՈՒ ՄԱՍԻՆ» ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ ՈՐՈՇՄԱՆ ՆԱԽԱԳԾԻ**

|  |  |
| --- | --- |
| 1. **ՀՀ ֆինանսների նախարարություն**
 | **05.08.2021 թ.** |
| **01/8-2/12334-2021** |
| Պետական կամերային երաժշտական թատրոն» պետական ոչ առևտրային կազմակերպությունը վերակազմավորման ձևով վերակազմակերպելու մասին» ՀՀ կառավարության որոշման նախագիծը և հայտնում է հետևյալը. ՀՀ կրթության, գիտության, մշակույթի և սպորտի նախարարության 28.04.2021թ. N08.1//8521-2021 գրությամբ ՀՀ ֆինանսների նախարարություն ներկայացված` պետական ոչ առևտրային կազմակերպությունների (այսուհետ՝ ՊՈԱԿ) 2020 թվականի նպատակային և ձեռնարկատիրական գործունեության տարեկան ֆի­նան­սա­տնտե­սական արդյունքների մասին հաշվետվության համաձան «Պետական կամերային երաժշտական թատրոն» ՊՈԱԿ-ին ամրացված շենք-շինությունների տարածքի ընդհանուր մակերեսը կազմում է 604.9 քառ. մետր, մինչդեռ Նախագծի 1-ին կետում ամրացված գույքի մակերեսը նշված է 403.4 քառ. մետր:  | **Չի ընդունվել**Համաձայն անշարժ գույքի սեփականության իրավունքի գրանցման 30.03.2009 թ. հ.226454 վկայականում , որպես Հայաստանի Հանրապետության սեփականություն նշված է 403.4 քառ.մետր թատրոնի շենք: |
| Նախագծի կից ներկայացված տեղեկանք-հիմնավորման համաձայն կազմակերպությունների միացման արդյունքում հնարավոր են հաստիքների կրճատումներ՝ մասնավորապես վարչական և կրկնվող հաստիքների, մինչդեռ նշվել է, որ Նախագծի ընդունման կապակցությամբ պետական կամ տեղական ինքնակառավարման մարմինների բյուջեներում ծախսերի և եկամուտների ավելացում կամ նվազեցում չի նախատեսվում: | **Չի ընդունվել**Որոշման նախագծի ընդունման դեպքում հաստիքների կրճատում կարող է առաջանալ միայն շենքի պահպանման և մաքրման համար նախատեսվող հաստիքները, որոնք իրենց աշխատանքները կիրականացնեն «Հայաստանի պետական սիմֆոնիկ նվագխումբ» պետական ոչ առևտրային կազմակերպությունում, իսկ կրկնվող հաստիքների աշխատակիցները հնարավորության դեպքում կներգրավեն այլ թատրոններում : Նշված աշխատանքների ավարտից հետո նախարարության կողմից կիրականացվի ֆինանսական վերաբաշխում:Անհրաժեշտության դեպքում 2021 թվականի դեկտեմբերին կիրականացվի ՀՀ բյուջեում համապատասխան փոփոխություն: |
| Միաժամանակ առաջարկում ենք.* հաշվի առնելով Նախագծի 2-րդ կետի բովանդակությունը` Նախագծի վերնագրում նշված «վերակազմավորման ձևով» բառերը փոխարինել «միացման ձևով» բառերով,
 | **Ընդունվել է** |
| Նախագծում ավելացնել կետ՝ սույն որոշումն ուժի մեջ մտնելուց հետո Հայաստանի Հանրապետության կառավարության 2020 թվա­կանի դեկտեմբերի 30-ի N2215-Ն որոշման մեջ փոփոխություններ կատարելու մասին առաջարկություններ ներկայացնելու վերաբերյալ | **Չի ընդունվել**Նախագծում նոր կետ ավելացնելու անհարժեշտություն ներկայումս չկա, անհարժեշտության դեպքում մինչև 2021 թվականի ավարտը կիրականացվի2020 թվա­կանի դեկտեմբերի 30-ի N2215-Ն որոշման մեջ փոփոխություններ: |
| 1. **ՀՀ տարածքային կառավարման և**

**ենթակառուցվածքների նախարարություն** | **02. 08.2021 թ.** |
| **N ՍՊ//19555-2021** |
| «Գույք հետ վերցնելու և գույք ամրացնելու, «Պետական կամերային երաժշտական թատրոն» պետական ոչ առևտրային կազմակերպությունը վերակազմավորման ձևով վերակազմակերպելու մասին» ՀՀ կառավարության որոշման նախագծի (այսուհետ՝ Որոշման նախագիծ) վերաբերյալ ՀՀ տարածքային կառավարման և ենթակառուցվածքների նախարարության պետական գույքի կառավարման կոմիտեն չունի սկզբունքային առաջարկություններ և դիտողություններ։ Միաժամանակ տեղեկացնում ենք, որ անհրաժեշտ է Որոշման նախագծի 1-ին կետում «գտնվող» բառից հետո ավելացնել «98700,0» թվերը, իսկ 5-րդ կետի 1-ին ենթակետում «88/016» թվերը փոխարինել «96/0011» թվերով։ | **Ընդունվել է** |
| 1. **Անշարժ գույքի կադաստրի կոմիտե**
 | **28. 07.2021 թ** |
| **NՍԹ/6430-2021** |
| առաջարկությունները.1.Նախագծի 2-րդ կետում «Հ. Պարոնյանի անվան երաժշտական կոմեդիայի պետական թատրոն» բառերից հետո լրացնել «պետական ոչ առևտրային կազմակերպությանը» բառերը: | **Ընդունվել է** |
| 2.Նախագծի 5-րդ կետի 1-ին ենթակետում պայմանագրի համարը անհրաժեշտ է ուղղել՝ դարձնելով N 96/0011: |  **Ընդունվել է** |
| **ՀՀ արդարադատության նախարարության իրավաբանակ անձանց պետական ռեգիստրի գործակալություն** | **11.08.2021** |
| **/25.4/22963-2021** |
| 1. Անհրաժեշտ է Նախագծի վերնագիրը համապատասխանեցնել Նախագծի բովանդակությանը և շարադրել նոր խմբագրությամբ հետևյալ բովանդակությամբ. «ԳՈՒՅՔԸ ՀԵՏ ՎԵՐՑՆԵԼՈՒ ԵՎ ԳՈՒՅՔ ԱՄՐԱՑՆԵԼՈՒ, «ՊԵՏԱԿԱՆ ԿԱՄԵՐԱՅԻՆ ԵՐԱԺՇՏԱԿԱՆ ԹԱՏՐՈՆ» ՊԵՏԱԿԱՆ ՈՉ ԱՌԵՎՏՐԱՅԻՆ ԿԱԶՄԱԿԵՐՊՈՒԹՅՈՒՆԸ «Հ.ՊԱՐՈՆՅԱՆԻ ԱՆՎԱՆ ԵՐԱԺՇՏԱԿԱՆ ԿՈՄԵԴԻԱՅԻ ՊԵՏԱԿԱՆ ԹԱՏՐՈՆ» ՊԵՏԱԿԱՆ ՈՉ ԱՌԵՎՏՐԱՅԻՆ ԿԱԶՄԱԿԵՐՊՈՒԹՅԱՆԸ ՄԻԱՑՄԱՆ ՁԵՎՈՎ ՎԵՐԱԿԱԶՄԱԿԵՐՊԵԼՈՒ ՄԱՍԻՆ»:
 | **Ընդունվել է** |
| 2.Առաջարկում եմ, Նախագծի 2-րդ կետի նախադասության վերջում ավելացնել «պետական ոչ առևտրային կազմակերպությանը» բառերը: | **Ընդունվել է** |
| 3.Անհրաժեշտ է Նախագծի 4-րդ կետի 1-ին ենթակետի «ինչպես նաև միացման պայմանագրի և փոխանցման ակտի հաստատումը» բառերը փոխարինել «գույքագրման աշխատանքների իրականացումը, ինչպես նաև հաստատել գույքի կազմը և արժեքը, միացման պայմանագիրը և փոխանցման ակտը» բառերով: | **Ընդունվել է** |
| 4. Նախագծի ամբողջ տեքստում ուղղել «նվագախումբ» բառը: | **Ընդունվել է** |
| 1. **Արդարադատության նախարարություն**
 | 23.08.2021 |
| /27.2/25708-2021 |
| «Պետական կամերային երաժշտական թատրոն» պետական ոչ առևտրային կազմակերպությունից գույք հետ վերցնելու, «Պետական կամերային երաժշտական թատրոն» պետական ոչ առևտրային կազմակերպությունը միացման ձևով վերակազմակերպելու և «Հայաստանի պետական սիմֆոնիկ նվագախումբ» պետական ոչ առևտրային կազմակերպությանը գույք ամրացնելու մասին» Հայաստանի Հանրապետության կառավարության որոշման նախագծի 4-րդ կետի 1-ին ենթակետի «ինչպես նաև միացման պայմանագրի և փոխանցման ակտի հաստատումը.» բառերն անհրաժեշտ է փոխարինել «գույքագրման աշխատանքների իրականացումը, ինչպես նաև գույքի կազմի և արժեքի, միացման պայմանագիրի և փոխանցման ակտի հաստատումը» բառերով: | **Ընդունվել է** |